Diari Oficial de la Generalitat Valenciana


Sumari del DOGV 8716, del 14-01-2020 (2020/16)

Declaració de deserta de la licitació per a la selecció d'agent urbanitzador del Programa d'actuació integrada de la unitat d'execució A-14/16 de sòl urbà amb ús residencial del Pla general.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8716

Data del DOGV
:   14-01-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/16


Data del document
:   13-12-2019

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Declaració de deserta de la licitació per a la selecció d'agent urbanitzador del Programa d'actuació integrada de la unitat d'execució A-14/16 de sòl urbà amb ús residencial del Pla general. [2020/16]  
El Ple de l'Ajuntament, en sessió ordinària realitzada el dia 10 de desembre de 2019, ha adoptat acord amb la següent part dispositiva:  
  
  
«Primer. Declarar deserta la licitació convocada per a la formulació de proposicions juridicoeconòmiques i selecció de l'agent urbanitzador del Programa d'actuació integrada de la unitat d'execució A-14/16 de sòl urbà amb ús residencial del Pla general de Borriana en règim de gestió indirecta, per falta de concurrència en no haver-s'hi presentat cap plica.  
Segon. Donar per finalitzat el procediment d'aprovació del Programa d'actuació integrada de la unitat d'execució A-14/16 del Pla general de Borriana, iniciat per Decret de l'Alcaldia núm. 2016-1798, de 16 de juny de 2016, a iniciativa de José Luis Traver Daudí, Joan Ramon Monferrer Daudí, María Dolores Monsonís Chordá i Gloria Monsonís Chordá, per impossibilitat d'adjudicació de la condició d'urbanitzador d'aquest.  
Tercer. Autoritzar la devolució de la garantia definitiva per import de 600,00 - que Pascual José Molés Cantos té dipositada a la tresoreria municipal (núm. operació 285797460148, de 29.01.2019) per a respondre dels danys i perjudicis que durant l'execució o explotació de les obres d'urbanització es causen per defectes i insuficiències tècniques de l'alternativa tècnica aprovada, atés que ha conclòs el procediment d'aprovació del Programa d'actuació integrada de la unitat d'execució A-14/16 sense culpa del contractista.  
Quart. Notificar el present acord a Iberdrola Distribución Eléctrica, SA, per a la seua constància en el seu expedient 2147429129 (ref. 00078/19 AdZona CS), relatiu a la tramitació de la sol·licitud de dotació de subministrament elèctric per al desenvolupament de la UE A-14/16 de Borriana.  
Cinqué. Publicar el present acord en el perfil del contractant d'aquest Ajuntament, en el BOP, en el DOGV i en el DOUE.  
Sisé. Donar trasllat d'aquest acord a la tresoreria municipal, als serveis tècnics municipals i a la secció V.  
Seté. Notificar a les persones interessades en l'expedient significant que, contra el present acord, que posa fi a la via administrativa, poden interposar en el termini d'un mes un recurs potestatiu de reposició davant de l'òrgan que el dicta o, en el termini de dos mesos, un recurs contenciós administratiu davant del jutjat d'aquesta jurisdicció de Castelló de la Plana, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i article 8 de la Llei 29/1998, de 13 de juliol, reguladora de la jurisdicció contenciosa administrativa. Això sense perjudici que puguen utilitzar altres recursos si ho estimaren oportú.»  
  
Cosa que es fa pública perquè se'n prenga coneixement   
  
Borriana, 13 de desembre de 2019.- L'alcaldessa presidenta: María José Safont Melchor.